
Viata $i faptele lui Vlad-Voda Tepes 


Mircea-voda cel Batrin, in domnia sa cea lungă, înzestrase tara cu multe 
așezăminte bune. După moartea sa, rudele lui, pina la al nouălea neam, 
toate voiau să pună mina pe cirma ţării. Pînă $i copiii săi din flori alergau 
după domnie. Ca să ajungă a-și împlini pofta inimii lor, se mîncau între 
dînșii ca ciinii, unelteau fel de fel de zizanii, de viclenii $i de fărădelegi. Și 
de unde pina aci poporul alegea pe domn Și domnia era pe viata, ajunsese 
biata domnie să se dea în tărbăceală cînd de unguri, cînd de turci, cind unii 
nazuiau la aceștia, iar alții la ceilalți. 

Aceste uneltiri ale poftitorilor de domnie aduseseră împărăcheri între 
noroade. Boierii cei naimiti, folosinduse de împrejurări, trăgeau toată spuza 
pe turta lor, îndemnînd pe domnii cei mai slabi de îngeri să arunce fel de fel 
de asuprele pe biata tara. 

Poporul de la tara, sărăcit de lăcomia apucătorilor, sta cu mîinile 
încrucișate $1 se uita la cei ce se certau pe domnie, cum îȘi scoteau ochii $1 
se surghiuneau unii pe alti. El aștepta dreptatea $i nu știa de unde avea să-i 
vie. Tirgovetii pindeau cu botul pe labe prilejul cînd sa le vie bine, la vro 
schimbare de domnie, să ia cîte două Și trei preţuri pe marfa ce va vinde la 
curte ori la părtinitorii noului domn, ca apoi $i ei să fie supuși la dăjdii 
grele. Birurile $i alte angarale ce plătea biata opinca numai era: dijma oilor, 
a rimatorilor, a albinelor, găletăritul, vinariciul, dijmăritul, cositul finului, 
lemne, adusul finului, podvoade și altele. 

Vlad-vodă, poreclit Dracula, unul din fiii bunului Mircea, după ce urcă 
treptele tronului, puse umărul bărbătește spre a îndrepta oarecum lucrurile 
Si a da ţării virtosia strabuna. 

Dară subt următoarele domnii relele se adăogiră și poporul căzu într-o 
toropeala sor cu moartea. Pe acelea vremi era lucru mare cînd Stia cineva să 
slovenească ori să îndruge două-trei buchi. Starea de propășire a ţării de pe 
acele vremi bătrîne se poate judeca cu lesnire, Știindu-se că toate tocmelele 
ţării, ale domniei $i ale tutulor poporenilor se săvîrșeau printr-un aldamas 
de unul sau două pahare de vin. De acolo a rămas acest obicei Și pînă în 
ziua de astăzi prin satele si tirgurile noastre. Și chiar mai tîrziu, sfaturile 


cele mai de taina, unii din domni le tineau in celarele unde se pastrau 
vinurile. Preotimea de mir, biet, apăsată ca Și poporenii, era singura care 
propovăduia Evangelia Domnului și era făcătoare de pace între fraţi, 
potrivit cuvîntului Mîntuitorului. Ea suferea cu poporul, suspina cu dinsul 
după dreptate, căci tagma preoților de mir era supusă mai la aceleași biruri 
ca ȘI tagma breslașilor, $i se întăriau în credinţă unii pe alţii, citind $1 
pocitind psalmii lui David Și povestind vieţile sfinților. Atita știau ei pe 
atunci, atîta făceau; căci în acestea se margineau toată Stiinta lor. 

Călugării greci cutrierau ţara Și, cu șoșele cu momele, cu graiuri din 
scriptură, iară în inimă cu duhul iubirii de argint, amăgeau pe cei lesne 
crezători. Ei se tirau din loc în loc, furișindu-se ca șerpii pe lîngă cei avuti 
Si le storceau bani, ori vinzindu-le oase pacatoase, ori picioare de magar, 
sau mijlocindu-le, cerșiau ca să se ajute locurile sinte cari, ziceau ei, au 
căzut în puterea turcului. Sub vălul unei cucernicii Și al unei smerenii 
prefăcute, duhovnicia $i pe siriman $i pe văduvă, Și le scotea pina $1 
bucatica din gură pentru iertarea păcatelor lor. Cu astfel de uneltiri 
miselesti $1 altele pe care ar fi lung a le mai înșira, acești creștini 
mincinosi, lupi îmbrăcați în piele de oaie, își agonisira de pe la unii cite o 
sfoară de moșie, de pe la alţii cîte o bucată de pămînt, și de pe la mai multi 
cîte o căscioară, vii, livezi, păduri pentru mîntuirea sufletelor lor Și spre 
adăpostirea adevaratilor creștini asupra cărora ridicase goană păgânii... 

Acestea erau numai vorbe. Dară în cele de pe urmă se cunoscu că acești 
precupeti de cele sinte își făcuseră niște stări foarte mari. În pungile lor se 
vărsau sudoarea nemernicilor $1 a sirimanilor, precum se varsă riurile in 
mare. După ce avură cuprinsuri nemărginite, începură a scornoci fel de fel 
de hainlicuri, în numele lui Christos. Acestea le mai inmulti o toană 
veniturile. Boierii cei naimiti se luară după dinsii $i unde mi-ti începură a 
turna ca ploaia dajdiile pe spinarea bietului ţăran. Amindoua aceste tagme 
împinseră pe domnii cei mai moi de suflet a da hrisoave unul mai 
apăsătoare decît altul, și tot în folosul lor, pînă ce aduseră ţara în sapă de 
lemn. 

Și de-ar fi făcut încai ceva $i pentru biata tara cu atîtea avutii adunate de 
la dinsa, cale-vale; dară ei nici că se gîndiră la aceia ce i-au priimit cu dragă 
inimă $i cu braţe deschise, ba încă îi ponosia pe toate potecile; iară 
veniturile atitor namestii trecea Dunărea $i se incuibau în buzunările unor 
mișei ca $i dinsii. De aceea $i poporul îi porocli zicîndu-le draci negri $1 


lupi în piele de oaie. Ungurii venetici, prin dreptul de cuscrenie, pusera 
mina pe cîrma Ardealului, Banatului $i altor ţinuturi, tot ale românilor $1 
locuite de ei. [...] 

Si de unde românii erau stapini pe locurile lor, ajunseră iobagi (robi) 
adecă slugă la dirloaga. Aceasta se făcu cînd de voie, cînd de nevoie; cînd 
cu momeli Și cînd prin silă, căci sila nu cunoaște lege. Abia, abia după 
multe răscoale dobindira voie de a se putea strămuta de la un sat la altul. 

Nu era destul românilor ardeleni asuprirea de la nemeșii ungurești, o altă 
asuprire căzu asupra capului lor. Papii catolici le lua dijmă Și din ce bruma 
le mai rămînea din hrăpirea nemeșilor. Ba încă voia cu dinadinsul să-i Și 
papistășească. 

Pe vremea aceea papii aveau mare putere asupra Apusului Și cătau cum 
să-Ș1 dobindeasca și Răsăritul. Toţi împărații Și craii ascultau de cuvîntul 
Papei. El avea pe la curțile tutulor împăraților popi d-ai lui duhovnici. 
Aceștia îi destăinuiau tot ce auziau de pe la craii $i împărații, fiii lor de 
ispovedanie. În slujbele mirenești cele mai însemnate ale împăraţilor se 
aflau arhierei și episcopi d-ai Papei. Si fiindcă Papa mijlocia de-a intra in 
asemenea slujbe, ei îi trimeteau cărți, prin care îi spuneau toate tainele 
împărăției pe unde slujiau. 

În scurt, Papa ajunsese să știe cele mai mici ascunsuri ale inimii 
împăraţilor si ale ţărilor lor. Și cînd poftia cite ceva de pe la dinsii, pe unii 
îi ameninţa, pe alții îi lăuda $i îi îndemna să facă voia lui, iară altora le 
trimetea ajutoruri în bani. Cum am zice, Papa Și călugării lui papistași mai 
mult se îngrijau de cele lumești decît de cele bisericești. Colea umbla cu 
Șotia, dincoace cu simonia Și prin alte parti cu afurisaniile și blestemele 
cele spăimîntătoare; numai voia lui să se facă. 

Iancu Corvin, un român papistasit, $i fiul său Mateias, prin vredniciile $1 
vitejiile lor împotriva turcilor cari amenințau Ungaria, ajunseră să se urce 
pe scaunul crăiei ungurești. 

Spun că acești crai, deși lepadati de lege, avură oarecare grijă de românii 
ardeleni. Ei nu Știau altfel cum să facă decît a innemesi multi români. 
Aceștia făcură românilor mai mult rău decît bine. Ei asuprira $i mai $1 pe 
frații lor Și apoi se făcură unguri, ca să scape de ponosul că s-ar trage din 
ţărani. Si ca să fie $i mai unguri, ei se Și papistasira. 

Craiul Mateias, se zice ca pentru aceea voia să aducă la coroana 
ungurească și pe românii din Tara Românească și pe cei din Moldova, ca să 


fie toată romanimea laolaltă și atunci să întemeieze o craie românească. Nu 
se Știe însă întrucît pot fi aceste adevărate. Tot ce se știe lămurit e că 
ungurii se amestecau în trebile ţărilor $i vira zizanii, cînd prin papii ce 
trimeteau ca să papistășească pe români Și pe moldoveni, cînd prin oaste, 
ajutînd pe unii domni a se urca în scaunul ţării. Dara românii nu voira nici 
în ruptul capului să se lase de legea lor cea adevărată, carea, ca o maică 
bună, imbratisa pe toţi deopotrivă Și da harul său tutulor credincioșilor fără 
partinire. [...] 

Aceștia insa,[romanii] blinzi cum i-a lasatpe ei Dumnezeu, Și smeriti 
(modesti), taceau $i faceau. Nu ascultau la birfelile lor, dara urau din fundul 
inimii viclenia $i trufia ungurilor. Ce sa zici? Așa este croita lumea asta de 
la făptuirea sa $i așa va raminea! Cel ce este bun de gură, asupritor $1 
neluător în seamă, dă drepturile altuia, este bine văzut Și pus în capul 
bucatelor, cum se zice, iară cel smerit, deși ascuţit la mai minte, însă cu 
crucea in sin, totdauna este dat după ușă și putin socotit. Adecă cum se 
spune zicătoarea: „Obraz-nicul mănîncă praznicul“! 

Turcii, prin cuceririle lor, ajunseseră a fi spaima lumii. După ce multe 
lumi sălbatece din fundul răsăritului imbratisara credința mahometană, 
veniau acum să-Și întinză cuceririle $i-n apus, prin foc și sabie. Tinta lor 
era să facă prin silă pe toată lumea să primească credinţa lor cea deșeartă. 
Silintele împăraților creștini de-a opri drumul acestor sălbateci fură 
nimicite. Numărul turcilor creștea și se crezu într-un rînd că tot Răsăritul se 
deșertase de locuitori $i năpădise asupra Apusului spre a-l nabusi. Acești 
sălbateci nu mai cunoșteau hotar. Nelegiuirile nu mai aveau nici un friu. Ei 
nu Știau ce va să zică cuvîntul adevărului prin care să întoarcă pre oameni 
la credinţa lor. Ei știau să facă prin spaimă, prin sila $i prin sabie și foc, 
ceea ce creștinătatea încerca a face prin blindete, pace, dragoste, milostenie 
$i curatie. Ce să zici? Erau în luptă Coranul cu Evangelia, 

luţeala cu care înaintau acești vrăjmași inverSunati ai lui Christos $i ai 
omenirii, zăpăcise pe toţi. După ce îngenunchiase toate neamurile din jurul 
nostru, le cășunase pe tariSoarele noastre, Tara Românească și Moldova. 
[...] Piepturile românilor [stătură împotriva curgerii groaznice a acestui rîu 
de fiare sălbatice, ca un zid de cremene de care se zdrobi puterea cea 
nemăsurat de mare a turcilor. [...] Apusul fu izbavit. Bieţii români se 
imputinara, însă rămaseră neingenunchiati. Restriștea ce avu Tara 
Românească o avu și Moldova. Pare că era un făcut! Orice păcate cădeau 


pe vreuna din aceste tari surori, cealalta nu putea fi scapata de ele. Cind se 
scornocia vreun rău într-o tara, trebuia să se aștepte a napadi acel rău și pe 
tara surora. Cu un cuvînt, ele împărtășiră și bunele și relele sale 
deopotrivă. Toată deosebirea fu că scaunul domnesc în Moldova era 
moștenitor, pe cînd în scaunul Țării Românești, domnii se urcau prin 
alegere. Răul cel mai mare fu că unii din domnii acestor tari poftiau a 
cotropi pămînturile celuilalt și pornia oaste asupra ţării. Vărsările de singe 
fratesc multă pagubă Si stricăciune mai făcură acestor țărișoare. De-ar fi 
stat românii $1 moldovenii coastă lîngă coastă Și s-ar fi bătut cu vrajmasii 
ce-i înconjurau, o! atunci de mult s-ar fi schimbat lucrurile și românii ar fi 
fost departe. Pronia cerească le-a scăpat de pieire. 


II 


Multe $i nenumărate sunt rinduielile lui Dumnezeu pe lumea noastră. Ele 
sunt necuprinse de mintea omenească. De aceea să nu cîrtească cineva cînd 
ne dă cîte o furtună, năpustindu-se asupra unui oarecare ținut. Căci lucrul 
care la ochii minţii noastre se pare o pagubă, el este spre folosul al chiar 
locului aceluia, unde se întîmplă acel lucru. 

Drept este că furtuna dezrădăcinează Și prăvălește pe unii copaci mari, 
dară acești copaci trebuie să fie putrigăioși, scorburosi, care nu lasă puetii 
de pe lîngă dînșii să se dezvolteze. Căzu putrigaiurile, însă zece alti 
pomișori sănătoși $i vînjoși se ridică împregiurul tulpinei sau a răgăliei 
răsturnată de furtună. Sgitiiturile ce aceeași furtună aduce copacilor celor 
sănătoși face iarăși ca pămîntul de pe lîngă dinsii să se afineze, prin 
ruperea firicelelor celor suptiri de rădăcini. Aceasta este silită să dea alte 
firicele mai harnice, care să se înfigă mai cu lesnire în pămîntul afinat Și să 
aducă copăcelului un nutreţ mai îndestulător, iară acesta să crească mai în 
vole Și să dea roade mai frumoase. 

Așa sunt rînduielile lui Dumnezeu pe lume și peste omenire. 

După atîtea fărădelegi savirsite de boierii cei naimiti $i de unii din 
domnii neamului, parte din romani se putrigăiseră. Lăstarii cei tineri nu se 
puteau dezvolta. Taranimea se molesise sub povara dăjdiilor $i podvezilor. 
Le trebuia o furtună care să-i sgitiie putintel, să-i clătească $i să facă 
lucrarea orînduită la asemenea împregiurări. Ea veni. Acea furtună fu 
domnia lui Vlad-vodă Țepeș. 

Acest domn fu născut $i rasfatat în leagăn de mătase, leagăn domnesc. El 
fu trimis din fragedă vîrstă pe lingă sultanul Amurat II la 1438, cu fratele- 
său cel mare, ca zălog. Tată-său, Vlad-vodă Dracula îi trimisese ca să arate 
sultanului că cele legate între dinsii se vor tine cu sfinţenie. La 1443 însă 
fură inapoiati tatălui lor. La 1446 Dan-voda goni din scaun pe Dracula-vodă 
cu ajutor de la unguri Și de la moldoveni, $i se pune el domn. Acesta, 
prinzind în luptă pe Vlad-voda Dracula, îi taie capul lui $i fiului său cel 
întîi născut. Prigoni cu mare urgie pe tot neamul acestuia Și ucise pe toţi pe 
citi putu pune mina. 


Asijderea făcu ai cu toți boierii și oamenii ce ţineau cu Dracula-voda. 
Vlad, al doilea fiu al Draculei-voda $i cu fraţii săi cei mai mici, pre nume 
Radu și Mircea, scăpară ca prin urechile acului de aceasta urgie $i fugira la 
turci. 

Pe vremea aceea Țarigradul era ceea ce este astăzi Parisul. Cine nu 
mergea să vada Țarigradul, nu era om cu vază in lume, nu era procopsit Și 
nu era bun de nimic, dacă, mai cu seamă, nu-și împodobia Și mintea cu 
toate păcatele lor Și nu se obicinuia cu toate năravurile cele rele ale 
tarigradenilor. 

După coprinderea acestei cetăţi de către turci, Vladvodă trai într-însa mai 
mult timp. El învățase bine limba turcească și pe cea grecească. Din firea 
lui cam tutuit, se făcuse posac ca un turc. Mila nu mai găsia loc în inima lui; 
Si cînd apuca să urască pe cineva, apoi ii purta simbetele pînă ce punea 
două miini pe piept. 

De la greci invata iară a fi viclean, prefăcut și dispretuitor. El nimic nu 
mai iubia pe lume. Atâta timp fiind în pribegie, dorul lui era numai pentru 
tara $i tot cugetul lui era cum s-o scape de relele ce năpădise peste dinsa. 
Fiind încă la Țarigrad, primia adesea de pe la cunoscutii săi din tara Știri 
care de care mai triste; Și acestea îi împietria inima Și mai cumplit. El aflase 
cum omoritorul tatălui Și fratelui său cata să curețe de pe fata pămîntului 
pînă Și cea mai mică urmă de-a neamului său, Și cum apăsa ţara cu dăjdii 
grele, storcindu-i Și sîngele chiar. El nu se mai gîndia acum decît cum să-și 
izbindeasca asupra vrăjmașilor săi. Sufletul lui amarit îi mohorise sîngele 
pînă într-atât, încît mintea lui începuse a născoci numai chinuri Și ucideri 
foarte aspre asupra impilatorilor ţării sale și a vrajmasilor săi. Și totuși, 
fiind de felul său drept și om de omenie, rămase statornic în aceste ale lui 
daruri firești. 

Știind ticăloșiile în care căzuse tara, mai Știa iarăși că locuitorii sunt 
bintuiti de către propovăduitorii catolici, cari cășunaseră dînșii să-i 
papistășească, $i mai multe nu. Cu un cuvînt, el vedea în vrăjmașii țării pe 
in$i$i ai săi vrăjmași. El se hotărî dară să o mintuiasca de pacostele ce 
căzură peste dinsa. Pentru aceasta luă oaste de la sultanul Mahomet, carele 
foarte iubia pe fratele său Radu, Și cu paloșul în mînă își făcu drum $1 se 
sui pe scaunul tatinesau la 1456. 

Tara îl primi ca pe un izbăvitor. Spun, mare, că acest Vlad-vodă, poreclit 
Si Tepes, era frumos la chip, trăsurile feţei sale erau regulate, dară 


bărbătești; căutătura cruntă; avea păr lung, mustati mari $i purta o cucima 
ce semăna cu mitra Papei, ocolită cu o bandelică în două fete. 

Pe vremea aceea domnia la Țarigrad peste turci sultanul Mahomet II; în 
Moldova Petru-vodă; în ţara ungurilor Ladislav V; iară la leși Cazimir IV. 
Vlad-vodă Tepes de cum urcă treptele scaunului strămoșesc, cea mai dintii 
îngrijire a lui fu de oaste. Puse deci de scrise pe toţi oamenii în stare de a 
purta armele, cata $i-$i tocmi o miliţie numai bună spre a înfrunta moartea. 
Își alese căpitani, tot unul si unul, pe sprînceană. Insesi muierile, fără alt 
îndemn decît binele ţării, se întreceau care de care să inarmeze pe bărbați, 
fiii $1 fraţii lor Şi-i povatuiau să se poarte bărbătește la trebuinta. Pasamite 
vodă făcuse ca să ajungă pînă la urechile lor că era nevoie de a scăpa tara de 
năvăliri străine $i de ciocoi, cum Și de a apăra legea Domnului de eresurile 
papistașilor. 

În chiar anul înscăunării sale, vodă își sără inima cu unul din vrăjmașii 
sai, $i cel mai putin temut. Puse mîna pe Stanciul, fiiul lui Dan-voda, pe 
care il orbiseră ungurii, $i il răpuse pe el. Porunci de sapa o groapă, aduse 
pe nemernicul orb la marginea ei; preoţii fură siliţi a-i citi pogribania de 
viu, călăul îi zbură capul cu satirul Și îndată il $i îngropă. 

Aceasta fu cea dintîi cruzime a lui Vlad-vodă Țepeș, căci crudă a fost 
domnia lui. Acum el se spurcase la sînge, cum se zice. După aceasta trimise 
pristavi să strige prin toate unghiurile ţării: că minciuna să nu se mai afle în 
gurile nimănui; că hotia și înșelăciunea să fie gonite din tara Și, în locu-i, 
adevărul $i omenia să domnească; că nici să se mai auză cumva de eresurile 
papistașilor, că boierii $i orice locuitor să-și caute de treburile lor, $i nici să 
se mai gîndească la razmirite ori la răsturnare de domnie, zizanii $i 
vicleșuguri. Căci, oricare ar fi el, să știe că cu moartea va să moară. Și se 
tinu de cuvînt vodă, precum vom vedea. Cei ce se Știau cu musca pe căciulă 
o cam sfecliră. Cîteva pilde înfiorătoare arătară poporimii că vodă Vlad nu 
glumeste. 

Totusi boierii ce tinea cu neamul Danestilor nesocotira porunca 
domnească Si se adunau în taină Și plănuiau ei Stiau ce. Aflind domnul ca 
ei, în unire cu uneltele papistașilor, pregătesc o răscoală, făcu ce făcu, ȘI îi 
descoperi. Se cătrăni vodă de minie cînd îi văzu aduși înaintea lui $i puse 
pe loc de-i ucise în cetatea Tirgoviste, fără mila și fără mustrare de cuget. 
Ei erau ca la 500 de boieri d-ăi mari $1 mari. Așijderea făcu $i la douăzeci 
de mii de oameni d-ai lor, din toate unghiurile țării. Pe unde 11 prindea, pe 


acolo le lua Avram sporul. 

De la o margine a țării la cealaltă fumega sîngele celor neascultători. 
Poporul însă, deși inmarmurit de spaimă, se bucura în adincul inimii lui ca 
a scăpat de ciocoi, de ciocoiași, de cioclovină și de ciocoii ciocoilor. 

Patru sute de sași Și unguri ce cutreierau ţara Și îndemna pe oameni să se 
papisteasca ori să se răscoale împotriva lui vodă fură bagati într-o 
Șandrama $i le dete foc, de arseră ca Soarecii. Toate averile celor uciși fură 
împărțite pe la ostași. 

Vodă se tinuse de cuvînt. Nici cu o iotă nu se depărtase din cele ce 
poruncise. Orice greșeală cu moartea fu pedepsită. 

Această asprime făcu ca numaidecit să simta oamenii că dreptatea $1 
siguritatea desjugase în tara. În scurt timp Vlad-vodă făcu ceea ce alti 
domni umblă să facă în zeci de ani $1 tot n-ajung a-și împlini dorințele. 
Spun, mare, că nici într-un coltisor de pămînt nu s-a mai pomenit așa 
domnie aspră. 

Dara poporenii cei pacinici erau nesuparati Și petreceau în ticnă. 
Negutatorii ajunseră a dormi noaptea cu ușile prăvăluilor deschise; $i ferit-a 
sfîntul să se atingă cineva de boarfele ori de sculele lor cele de preţ de prin 
magaziile lor. Rivneau toți streinii, care treceau prin tara, de încrederea $i 
de omenia ce domnia p-atunci la noi. 

Nu se mulțumi cu atît, ci voind să-Și isbîndească Și asupra sașilor 
atitatori, trecu munţii cu oaste la 1457 prin două puncturi. Ajungind la 
Brașov, îi dete foc Și trase în ţeapă o mulțime de sași dinaintea bisericii 
Sfîntului Iacob. Intrind $i în ţinutul Sibiului, multe sate pline de oameni a 
ars, Și ducind o mulţime de robi in Tara Românească, pe toţi i-au tras în 
țeapă. 

La anul 1457 noiembrie, craiul Ladislav al ungurilor, își dete obștescul 
sfîrșit; iară la 1458 se urcă în scaun Mateias Corvin, foarte tînăr încă. Pe cit 
timp scaunul crăiesc a fost văduv de domnul său, cîrma ţării statu în mîinile 
lui Michail Sălăgianu. 

Cum că nu a fost Vlad-vodă începătorul vrăjmășuilor, se dovedește din 
scrisoarea lui Michail Sălăgianu, unchiul și epitropul craiului Mateiaș al 
ungurilor, ce a trimis-o sibienilor la 1458, și care sună așa: 

„Am înţeles cum ati dat voi pricină prin zavistiile voastre luminatul(u1) 
domn Vlad-vodă, stapinitorul Țării Românești de au venit vouă prea multe 
rele Și pagube care vouă vi le imputam. Ci fiindca noi am scris $i numitului 


voda prin alte carti ale noastre ca el sa va dea pace $i odihna, pentru aceea 
vouă inca vă poruncim tare Și vîrtos, prin rîndul acestora, ca, de cumva ati 
făcut vro strimbatate Și pagubă oamenilor sau supușilor lui, să o indreptati 
Si cu el să vă impacati, și de aici înainte, cu el și cu oamenii ce se tin de 
dinsul să trăiţi bine $1 pacinici, altmintrelea să știți că de veţi mai indrazni a 
face ceva lucru nou împotriva lui, nu vom ajuta mai mult, nici vom 
mulcomi mai mult lucrul Și apăra pe voi.“ 

Tot în acest an 1458, veni la curtea lui Vlad-vodă Țepeș, moldoveanul 
Ștefan, fiul lui Bogdan-vodă. Acesta căzînd cu rugăciune, domnul Țării 
Românești îi dete ajutor o seamă de oaste. Cu acest ajutor, cu vitejia lui $1 
cu părtinitorii neamului său, Ștefan izbuti a se urca în scaunul tătîne-său, 
rămas lor de moștenire din străbuni. 


III 


Vestea despre cumplitele fapte ale lui Vlad-vodă se duse ca vîntul. 
Vecinii cei semeti căutau a-și lua seama cu cine au a face. Văzură ei ca 
acesta nu este omul pe care să îl poarte unii $i alţii de nas. El avea o voinţă, 
Și ținta unde voia să ajungă era a scăpa tara de lichelele dinnăuntru $i a o 
mintui de liftele de din afară. Pentru care $i începură a-l cam Sti de frică $1 
unii Și alţii. Și dreptul lui Dumnezeu, deși se arătă nesatios de sîngele 
vrăjmașilor săi $i ai ţării și neimblinzit pentru cei ce cădeau în greșeli, dara 
cei asupriti găsiră intr-insul un reazim. Poporul $i oastea îl iubia, iară 
groaza înaintea lui mergea. Vezi că el nu era mîndru; el nu Știa ce va să zică 
trufia; judecata lui era dreaptă și osîndă aspră Și fără iertare. 

Cumpănind puterile vecinilor, el crezu mai nimerit pentru docamdată, să 
se aibă bine cu toții $i să vezi dumniata că el nu zise nici pis celor ce l-a 
lăsat în pace, dară s-a aruncat ca un leu turbat asupra tutulor celor ce l-a 
călcat pe coadă. 


Povesti despre Vlad-Voda Tepes 


[1] 


Vlad -vodă Tepes avea, o tiitoare. Casa ei era într-o mahala înfundată $i 
singuratecă din Tirgoviste. Nici apele nu simtea pe vodă cînd mergea la 
dinsa. Cazuse păcatele pe această femeie să placa lui vodă Tepes. Acesta 
avea pentru ea dragostea trebuintei $1 nimic mai mult. 

Biata femeie se silea în tot chipul să facă lui vodă pe voie. El priimia 
toate semnele de iubire ce-i arăta, $i oarecare veselie se arăta pe fata lui 
cînd era lîngă dînsa. 

Într-una din zile pe cînd îl văzu mai posomorit, vru să-l facă a i se 
însenina fata oarecum $i se incumese a-i spune o minciună: 

— Măria-ta, ai să te inveselesti cînd ti-o1 spune o veste noua! 

— Și ce veste ai să-mi spui? 

— A intrat Soricelul în putineiul cu lapte... 

— Ce va să zică asta? întrebă vodă rînjind. 

— Va să zică, măria-ta, că mă simt îngreunată.. 

— Astfel de vorbe să nu-mi mai trancanesti! 

Muierea știa cum se pedepsesc minciunile la vodă Țepeș și voia să se 
arate acum că drept spusese: 

— Așa este, măria-ta, cum zisel. 

— Aceasta n-are să fie, răspunse vodă, încruntînd sprincenele. 

— Şi dacă ar fi, nădăjduiesc că măria-sa se va bucura, cuteză a mai zice 
femeia. 

— Ti-am spus că aceasta n-are să fie! Îi zise vodă răstit, bătînd din picior. 
Iti voi arăta că nu va fi! 

Și scotind paloșul, îi spintecă burta de sus pînă jos ca să vază dacă a spus 
drept ori a minţit. Pe cînd trăgea de moarte, vodă îi zise: 

— Vezi că n-are să fie! 

El ieși, iar dînsa rămase dindu-si sufletul în chinuri de durere, pentru ca 
a fost spus o minciună voind să-și înveselească iubitul... 


[1] 


A fost odată niște vremuri foarte, dară drept. Pe hoți, pe mincinoși Și pe 
leneşi nu-i putea suferi. El făcu tot ce putu spre a conceni ăst soi de oameni 
din tara. Și de-ar fi domnit mai lung, spun că era să ajungă ca să curețe 
pămîntul de niște asemenea iasme Și poate să $i facă să nu se mai nască 
altele asemenea lorusi. Dara as! unde este norocul ala? 

Pe vremea aceea un negutator din cetatea Florenţa in Italia mergea la tara 
lui, cu multe scumpeturi nestimate Și cu o mare sumă de bănet. El trebuia să 
treacă prin Tîrgovişte, pentru că acolo era scaunul domniei pe vremea 
aceea. Și fiindcă auzise pe turci spuind ce patisera din mina lui Vlad-vodă 
Tepes, el credea că românii sunt niște căpcăuni, sau cel mai putin niște 
tilhari de codru. 

Cum ajunse in Tirgoviste se duse drept la vodă, cu un dar bogat, $i-i 
zise: 

— Măria-ta, ursita m-a dus să trec prin tara pe care o stapinesti măria-ta, 
cu tot avutul meu, agonisit printr-o munca jidovească de mai multi ani in 
părțile răsăritului. Tara aceasta este creștinească. Și ca să nu se zică în 
Apus, unde mă duc, că un creștin a fost jefuit de creștini, după ce a fost 
scăpat cu fata curată de iataganul paginilor, cu genuchi plecate rog pe 
măria-ta să te înduri a-mi da cîțiva slujitori ca să-mi fie de pază pina voi 
pleca. 

Vodă, iute ca focul cum era el, încruntă sprîncenele cînd auzi cererea ce 1 
se face $i zise: 

— Tine-ti darul, creștine. Eu iti poruncesc să-ţi duci tot avutul pe oricare 
din maidanuri, pe oricare din ulite, la verice (sic!) raspintie ce ti se vor 
părea mai singuratice și mai dosnice, $i acolo să-l lași pînă dimineaţa fara 
paznici, fără privighetori. Si de ti se va întîmplă vro pagubă, eu sunt 
răspunzător. 

Nu era de glumit. Porunca lui vodă trebuia să se îndeplinească, că era foc 
ȘI pirjol. 

Florentinul, cu inima îngheţată de frică, se supuse poruncii. Toată 
noaptea nu dormi de grije și de îndoială. A doua zi negustorul își veni în 


fire cînd i$i găsi avutul precum îl lăsase. Se uita $i parcă tot nu-i venea sa 
crează. Merse deci la vodă Şi-i spuse că tot avutul lui l-a găsit neclintit $1, 
lăudîndu-i tara, spuse că asemenea lucruri n-a văzut în nici o tara din cite a 
străbătut, deși călătorește din tinereţe. 

— Cit face darul ce mi-ai fost adus? întrebă vodă. 

Negutatorul se cam cîrmea Și se cam codea a spune. Vodă stărui. După ce 
află prețul, plăti pînă într-una vodă, apoi îi zise: 

— Spune pe oriunde vei merge ce-ai văzut în ţara mea. 


[II] 


Era Vlad-vodă Tepes om cu doxă la cap și-i plăcea rînduiala, nevoie 
mare. Unde să fi văzut el vrun ostaș desmatat, cu toalele puse pe dinsul ca 
cu furca? Tiii! că era stingere! Lui îi plăcea să vază pe oameni curati $i 
dichisiti, știi spilcă! Nu se staveau pe lîngă dînsul oameni de cei care se tot 
încurcă de toate alea și-s mototoli la lucru. Mai cu seamă cînd vedea cîte 
vro desmitatura ori destrăbălătură, se făcea foc $i pară. Într-una din zile 
intilni un ţăran, carele avea o cămașe scurtă. I se vedeau itarii lipiti pe 
picioare Și se cunoștea cit de colo tiparul coapselor Și al turloaielor. Se 
otari măria-sa cînd îl văzu așa, cît un lucru mare. Si porunci numaidecit să-l 
cheme. 

— Însurat ești tu, măi creștine? îl întrebă vodă. 

— Însurat, măria-ta. 

— Nevastă-ta trebuie sa fie d-alea de care tînjește pămîntul sub dinsa. 
Cum de să nu mi-ti facă ea cămașe care să-ţi acopere pulpele? Nu este 
vrednică a trăi în ţara mea! Să se dea pierzării! 

— Mila măriei-tale, dară eu sunt mulțumit de dinsa, am găsit-o acasă și 
este cinstită. 

— Vei fi mai mulțumit cu alta; tu te vezi a fi om de omenie $i harnic. 

Doi slujbași trimiși de vodă aduse pe biata femeie cu nepusă masă. Vodă 
porunci de o trase în ţeapă. Apoi aducind o altă femeie o dete in căsătorie 
bărbatului rămas văduv, după ce ii arătă ce patise femeia dintii, Și spuse $i 
pentru care pricină căzuse peste dinsa urgia domnească cea neîmpăcată. 

Spun, mare, că această femeie lucra de n-avea vreme nici să mince. Își 
punea pîinea pe un umăr Și sarea pe altul și așa lucra. Se silea, biet, să-și 
facă bărbatul mai mulțumit decît cu muierea dintii, ca să nu cază în urgia lui 
vodă. O fi izbutit? 

Bine că nu domnește și in zilele noastre vrun Țepeș, căci multă 
cheltuială de tepe ar avea să facă, tepe de care să scape pămîntul de 
trintorite sub care tînjește locul unde Sed ele. 


LIV] 


-Erau niște timpuri in care pentru orice crimă, judecat-nejudecat, se da 
pierzării omul. Bine că suntem departe de niște asemenea timpi. Bine că s- 
au dus ca să nu se mai întoarcă. Bine că am ajuns să fim, povestea ăluia, cu 
Judecata, iar nu cu lopata. 

Niște boieri răzvrătitori, din porunca lui Vlad-vodă Țepeș, fură puși în 
ţeapă. După cîtva timp aducîndu-și aminte vodă de dinsii, pofti să meargă 
la fata locului ca să se incredinteze cu inșiși ochii lui cum au fost pedepsiți. 
Poate c-o fi voit să vază dacă cunoaște pe multi din ei. Pe lîngă vodă mai 
era Și alti boieri din cei rămași credincioși domnului lor. Unul din acești 
boieri, ori ca era $i el amestecat în boclucul ce făcuse cei uciși, sau că era 
rubedenie cu careva din ei, Și ca să nu se dea de gol că mila i-a cuprins 
sufletul, ori că 1 s-a muiat inima, se incumese a zice: 

— Maria-ta, te-ai coborit din palat. Acolo aerul este curat, aci jos este 
smreduit. Mirosul cel greu să nu-ți supere sănătatea. 

— Vrei să zici că pute? întrebă vodă, întorcîndu-se iute către dinsul $i 
tintind căutăturile asupră-i. 

— Aa, măria-ta, Și ai face bine să te depărtezi de un loc care poate să fie 
vătămător sănătății unui domn carele voiește binele supușilor săi. 

Pasămite vodă pătrunsese în ascunsurile inimii acestui boier, sau ca să 
astupe gurile celorlalţi, strigă: 

— Slujitori! O ţeapă de trei ori mai lungă decît toate cele ce vedeţi să-mi 
f ăuraţi numaidecit, ca să puneti într-însa pe jupinul ăsta, ca să nu mai simta 
putoarea de jos... 

Se rugă de iertăciune bietul boier, dete în genuchi; vru să-i sărute mîinile 
pe amindoua părțile... Totul fu în deșert. După un scurt timp se zvircolea 
într-o ţeapă mai naltă decît toate $i gemea Si se văieta de ti se sfisia 
rarunchii. 


[V] 


Un venetic de călugăr grec, ca mulți ce de curînd începuse a cutreiera 
tara, ce-i cășunase lui pe un biet preeot de mir român, om drept $i cu frica 
lui Dumnezeu, că-l clevetea cit îi lua gura. De cite ori se întîlneau, se luau 
la cuvinte, $i se încingea între dinsii o filonichie cam infierbintata. 
Călugărul grec prostia pe preot $i cartigorisea pe români. Preotul îi 
răspundea: 

— Dacă ti se par românii proști Și nedegrositi, de ce nu te duci in tara ta, 
la cataonii tai cei suptiri $i pirpirii? Cine te-a adus oare sau cine te-a 
chemat de ai căzut ca rîia pe capul nostru? Ajungind Și la urechile lui vodă 
vestea despre acești doi clerici, măria-sa Vlad-vodă Tepes pofti să-i vază Și 
îndată porunci ca în cutare zi să se afla la palat. 

La ziua anumită ei veniră. Pe unul l-a primit într-o cămară, iară pe 
celălalt într-alta. Călugărul grec se umfla în pene Și se mindrea că l-a 
chemat vodă. Vezi că nu știa că era chemat Și preotul mirean. Acesta se 
minuna $i se crucia cum de aflase vodă de dinsul Și-Și pusese în gînd ca de 
cumva îl va găsi în niscaiva toane bune să puie o vorbă Și pentru poporenii 
sai. Vodă voi însă să le ispitească inimile și să le cunoască cugetele, căci 
măria-sa era un mehenghiu de om întru acestea. Intrînd în cămara unde era 
grecul, măria-sa îl întrebă: 

— Cinstite părinte, cutreieri tara mea pentru trebile bisericii. Ai avut 
prilej să vorbeşti $i cu bun $i cu rău, Și cu bogat Și cu sărac. Spune-mi 
rogu-te, ce zic oamenii despre mine? 

La o astfel de întrebare, călugărul socotea că a pus mîna pe chilipir. Și cu 
o vulpenie pe care numai un grec este în stare să o intrebuinteze, răspunse 
cu un grai mieros $1 prefăcut: 

— Mărite doamne, de la un capăt al ţării la celălalt, toată lumea 
binecuvinteaza numele mariei-tale. Ea este mulțumită de măria-ta. Spune că 
așa domn bun n-a mai stat de cînd este Țara Românească. La care eu adaug 
că un lucru iti mai trebuiește: adică să cauţi mai blind $i să-ţi reverși 
milostivirile tale către nevrednicii robi ai mărieitale cari vin din părțile 
locurilor sinte $i să le dai ajutor ca să poată aduce mingiiere la nenorocirile 


ce bintuie pe călugării acelor sînte lavre din partea paginilor. Și atunci 
numele măriei-tale îl vor încununa îngerii cu slavă nepieritoare. 

— Minti! nemernicule ca o cutră ce ești! strigă vodă rastit $i încruntînd 
din sprîncene. 

Se vede că știa el ce știa; căci Și zicătoarea spune că soarele de e soare $1 
tot nu poate să încălzească lumea toată. Și deschizînd ușa zise slujbașilor 
ce stau de pază: 

— Slujitori! Această fiinţă vicleană $i netrebnica cu moarte să se 
omoare. 

Porunca lui vodă se împlini numaidecit. Călugărul fu tras în ţeapă. 

Intrind Și la preotul de mir, care nu știa nimic din cele ce se intimplase, 
vodă îl întrebă și pe dinsul: 

— Spune-mi, părinte, ce zice lumea de mine? 

— Ce să zică, mărite doamne? Iaca poporimea de la tara pînă acum n-a 
cîrtit de fel. De curînd însă a început a te blestema pe toate cărările, zicînd 
că nu le mai imputinezi podvezile ce au apucat de la domnii de dinaintea 
mărieitale. 

— Adevăr ai grăit, îi zise vodă cu grai îmbunat. Mă voi gîndi la aceasta. 
Tu să fii duhovnicul curții mele de aci înainte! Mergi în pace. 


[VI] 


Povestea spune că pe vremea lui Vlad-voda Tepes se inmultise leneșii, 
nevoie mare. Ca să trăiască trebuia să mănînce; căci nemilostiva burtă 
cerea. Si ca să mănînce umblau în prosteală. Cerșiau Și cu cerșitul trăiau 
fără să muncească. 

Daca vrun sghimboiaș de om, căruia îi place să sghimboișească $i să se 
amestece în toate alea ca patrunjelul, dacă vrun om, cum zisei, întreba pe 
cîte vrunui din acești cerșitori de ce nu lucrează Și ei ceva, unii raspundeau: 

— Dara nu umblu toată ziua? Însă dacă nu găsesc de lucru, ce sunt eu de 
vină? 

Unora ca acestora sghimboiașul le da în nas cu zicătoarea: „Mă duc să 
mă bag la stăpîn, dar-ar Dumnezeu să nu găsesc“. Alţii iarăși găseau nod în 
papură că: cojocarul își scoate ochii toată ziua Și noaptea, Și cînd colo nu se 
alege cu nimic; croitorul muncește toată viaţa Și agoniseala lui este cît o 
umbră de ac; pantofarul se cocoșează Și se gheboșește pina imbatrineste Și 
cînd moare tot cu talerul îl îngroapă... Și astfel potriveau ei cîte vrun cusur 
pentru toate meseriile. 

Ajungind la urechile lui vodă, și văzînd $i însuși cu ochii mulțimea de 
calici, mai toţi oameni buni de munca, se luă de gînduri: „Numai prin 
sudoarea feţei sale spune la carte, că-și va agonisi omul cele spre hrana sa“, 
își zise Vlad-vodă. „Acești oameni trăiesc din sudoarea altora. Prin urmare 
sunt nefolositori omenirii. Aceasta e un fel de tilharie. Tilharul de codru, ce 
e drept, iti cere punga. De ești mai iute de mina Și mai voinic, scapi de el. 
Aceștia însă iti 1a avutul cu încetinelul $i cu milogire, dară iti ia mereu. 
Așadar sunt mai răi decît furii. Să se stirpeasca ast soi de oameni din tara 
mea!“ 

Si după ce se mai rasgindi, porunci să se dea sfară în tara ca la o zi 
anumită să se adune toti cerSitorii laolaltă, că are să le împartă vodă cîte un 
rînd de haine $i să le dea o masă infricosata. 

La ziua otărîtă gemea Tirgovistea de mulțimea calicilor ce venise. 
Slujitorii domnești le împărți cîte un rind de haine noui; apoi îi duse in 
nişte case mari unde erau pregătite mesele. Se minunară cerșitorii de 


darnicia lui voda $i vorbiau intre sine: 

— Adevarat mila domneasca! 

— Tot din spinarea poporenilor este $i astă pomană! Nu care cumva ca 
dă vodă ceva din punga lui? 

— S-a schimbat, vodă, mă, nu mai este cum îl știți voi! 

— Lupul părul își schimbă, dară năravul ba. 

Se puseră la masă. Aci, ce să vezi dumneata? Bucate ca la masa 
domnească. Vinuri tot d-alea bunele, ce te culcă la pămînt. 

Traseră calicii un pui de chef de se duse pomina. Mincara Și băură cu 
lăcomie. Cei mai multi se îmbătară de dedeau pe brinci. Tocmai cînd li se 
amestecă limbile, cum se zice, $i nu se înțelegeau între dînșii, odată se 
pomenira cu foc de patru parti. Vodă poruncise slujitorilor să puie foc casei. 
Dara năvală la porți ca să iasă, însă porțile erau zăvorite. Focul înainta, 
vulvoarea se ridica în sus ca niște zmei inflacarati. Tipete, chiote, vaiete 
ieșiau din gurile tuturor cerșitorilor închiși acolo. Dara unde vrea să știe 
văpaia ceva de plîngerile oamenilor? Se aruncau unii asupra altora. Se 
imbratisau. Cereau ajutor. Dara nu era urcche omenească care să-i asculte. 
Începură a se zvircoli în chinurile vulvotaiei ce-i învăpăia. Fumul înăbuși 
pe unii. jaratecul făcu scrum pe alţii, flăcările pirjoli pe cei mai multi. Cînd 
se potoli focul nu mai era suflet de om viu. 

Și credeţi că s-a stîrpit neamul calicesc? Fugiti de-acolo; nu mai credeţi 
toate fleacurile! Căutaţi în giuru-va $i vă incredintati. Astăzi chiar nu este 
vremea mai brează decît atunci. Cerșitorii se vor sfirsi odată cu lumea. 


[VII] 


În vremea de demult, pe cînd domnia în tara vodă Vlad Tepes, un 
negutator ce se afla in călătorie pre la noi, puse de se strigă pe răspîntii că a 
fost pierdută o pungă cu o mie de lei. El făgăduia o sută de lei celui ce o va 
găsi ȘI i-o va aduce. Nu trecu mult $i un creștin, om cu frica lui Dumnezeu, 
cum se aflau românii pe vremea lui Tepes-voda, se arătă dinsului $i-i zise: 

— Jupîne negustor, mergînd pre cale, la intorsura răscrucilor de din dosul 
pescăriilor, am găsit punga aceasta. 

Eu dau cu socoteala că a dumitale trebuie să fie, deoarece am auzit 
strigîndu-se că ai fi pierdut o pungă cu bani. 

— Adevărat, a mea este, Și-ţi mulţumesc că mi-ai adus-o. Apucindu-se 
negustorul să numere banii, se framinta cu mintea cum ar face să nu dea 
suta de lei cea făgăduită. După ce numără banii, la care se uita omul cu 
mirare, văzînd ce face, îi puse la loc în pungă, $i zice celui ce îi o adusese: 

— Am numărat, dragul meu, banii $i am văzut că d-ta ţi-ai oprit 
făgăduiala. În loc de o mie de lei, am găsit nouă sute. Și bine ai făcut, căci 
era dreptul dumitale. Iti mulțumesc încă o data că m-ai cortorosit de 
ananghia în care era să caz, și Dumnezeu să te ţie. 

— Jupine negustor, răspunse creștinul, rau $i fără cale zici d-ta ca-ti 
lipsește din pungă o sută de lei. Eu nici n-am dezlegat-o măcar să mă uit 
într-însa $i nici că știu citi bani sunt într-însa. Cum am găsit-o, așa ţi-am 
adus-o. 

— Iti spusei, mai zise negutatorul, cu grai scurt Și cam în dodele, că am 
pierdut punga cu o mie de lei; tu mi-ai adus-o numai cu noua sute. Asta e! 
Dacă voi mai mult, nu pot da. Și apoi cînd e la cea de pe urmă, dă jalbă și 
mă trage la carvasara. 

Omul se roși pînă în albul ochilor de rușine, cînd văzu că îl și bănuiește, 
il și martafoieste. Nu mai zise nici pis, ci ieși luîndu-și rămas bun Și se 
duse drept la vodă de se tîngui: 

— Măria-ta, zise el, nu mi-e de suta de lei cea făgăduită, ci mi-e mai mult 
că mă bănuiește a nu fi om de omenie, cînd eu știu că am fost curat ca 
argintul lămurit $i nici prin gînd nu mi-a trecut măcar să mă ating de al 


altuia. 

Voda pricepu tertipurile negutatorului, căci era un mehenghiu de om $1 
porunci să i-l aducă. Fiind de fata $i jeluitorul și piritul, vodă ieși la 
judecată. El ascultă și pe unul si pe altul. Și punînd vorbele ambilor în 
cumpăna dreptății, văzu în care parte bate. Apoi, uitindu-se ţintă în ochii 
negutatorului zise: 

— Jupîne negustor, la curtea mea nu se știe ce este minciuna. Ea este 
prigonită crincen. Tu ai pierdut o pungă cu o mie de lei Și ai găsit cu cale sa 
pui să se strige pe la răspîntii. Punga ce ţi-a adus creștinul ăsta era cu nouă 
sute de lei. Lucrul era învederat că aceasta nu era punga ce tu ai pierdut. Cu 
ce drept ai priimit-o? Să dai dară punga înapoi omului ce a găsit-o, $i să 
aștepți pina ti se va găsi punga ce tu ai pierdut. Iară tu, creștine, adaose 
vodă, întorcîndu-se către tînguitor, să păstrezi punga pînă ce se va arăta cel 
ce a pierdut-o. 

Așa se Si făcu căci nu era chip să se facă într-altfel. Vlad-vodă Tepes 
judecase. Negutatorul o pati și se căi toată viata lui de fapta cea 
neomenoasă ce săvirși. Ce să zici? Nu e după cum vrea omul, ci după cum 
vrea Domnul. Voind a păcăli pe cel ce îi găsise punga, se păcăli însuși pe 
sine. 

